คือผมมีเพศสัมพันธ์กับแฟนแล้วมีการสอดใส่ไปแค่แปปเดียวแต่ไม่มีการหลั่งครับวันนี้วันที่6 ก.ค.ครับ แฟนมีประจำเดือนของเดือนที่แล้ว มาวันที่ 11 มิ.ย. -15 มิ.ย. แล้วทีนี้ผมกังวลมากครับ แต่ยืนยันครับว่าไม่มีการหลั่งครับ
สวัสดีค่ะ หากฝ่ายชายยังไม่ได้มีการหลั่งน้ำอสุจิเกิดขึ้น และในช่วงก่อนหน้านั้นไม่นาน ก็ไม่ได้มีการหลั่งน้ำอสุจิออกไปก่อน เช่น จากการช่วยตัวเอง ดังนั้น โอกาสที่จะตั้งครรภ์ก็ไม่มีค่ะแต่หากก่อนหน้านั้นไม่นาน ฝ่ายชายได้มีการหลั่งน้ำอสุจิไปแล้ว อสุจิก็อาจค้างอยู่ในท่อปัสสาวะ และเมื่อมีการสอดใส่อวัยวะเพศ อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่าน้อยมาก เพราะปริมาณอสุจิที่มีไม่มากค่ะ